لهم چاوپێكهوتنهی ئاوێنهدا عادل نوری، ئهندامی دهستهی دامهزرێنهری یهكگرتوی ئیسلامی كوردستان ئاشكرای دهكات كه بهشداری كۆنگرهی حهوتهمی حیزبهكهی دهكاتو خۆشی بۆ هیچ پۆستێكی ناو یهكگرتو كاندید ناكاتهوه.
ناوبراو بهپێویستی دهزانێت كه ئهندامانی كۆنگره بهشێكی زۆری سهركردایهتی ئێستای یهكگرتو ههڵنهبژێرنهوهو "چیتر عهزیهتییان نهدهنو بیاننێرنهوه بۆ ماڵهوه".
ئا: میران عوسمان
"بهشداری كۆنگره دهكهم"
عادل نوری ئهندامی سهركردایهتی یهكگرتو لهبارهی بهشدارییكردنی لهكۆنگرهی حهوتهمی حیزبهكهی وتی، "بهدڵنییاییهوه بهشداری كۆنگرهی حهوتهم دهكهم، من ئهندامی دهستهی دامهزرێنهری یهكگرتوی ئیسلامییم، بهپێی پهیڕهوو پرۆگرامی یهكگرتو، ئهندامی دهستهی دامهزرێنهر ئۆتۆماتیكی دهبنه ئهندامی كۆنگره".
وتیشی، ئێمه خۆمان خاوهنی یهكگرتوین، هیچ كهسێك هێندهی ئهندامانی دامهزرێنهر خاوهنی كۆنگره نییه، بۆنمونه ئێمه ئهگهر كۆبونهوهیهك بكهین دو لهسهر سێی دهنگهكانی ئێمه دهتوانێت حیزب ههڵوهشێنێتهوه."
"خۆم بۆ هیچ پۆستێكی یهكگرتو كاندید ناكهم"
عادل نوری ئاشكرایكرد كه بۆ هیچ پۆستێكی ناو یهكگرتو خۆی كاندید ناكاتهوه، "چونكه من پهرلهمانتارم ههمو كاتهكانم تهرخان بكهم بۆ كارهكهم هێشتا نهتوانم بهئهركی سهرشانم ههستم".
ئهو دهپرسێت، "ئهی ئهو كهسانهی پهرلهمانتارنو لهسهركردایهتیشن، بهتهحهداوه دهڵێم هیچیان یهكێك لهئیشهكانیان نهكردووه، نهپهرلهمانتارییهكهیان بهچاكی كردووه، نه كاری سهركردایهتییهكهیان بهباشی كردووه، وه ئهوانهی كه ئهندامی مهكتهبی سیاسنو دو ئیشیان ههیه هیچیان ئیشهكهیان بهچاكی نهكردووه، بۆیه واباشتره واز لهكارێكیان بێنن".
پێشیوایه كه یهكگرتو كادری بهتوانای زۆری ههیه، حیزبێك وادهكات كه چهند كادرێكی زۆر كهمی ههبێتو ههر كهسێكیان چهند كارو پۆستێك بهڕێوهدهبهن.
چهندین گهنجو كادری خاوهن بڕوانامی بهرز پێگهیشتون، ئهكادیمی چاكمان ههیه، پێویسته بێنه پێشهوه، واباشتره لهسهدا 90ی مامۆستایانی سهركردایهتی خۆیان كاندید نهكهنهوه بۆ سهركردایهتیو مهكتهبی سیاسی، چونكه هیچیان پێنهماوهو ماندوبون
"زۆربهی سهركردایهتیو مهكتهبی سیاسی بنێرنهوه ماڵهوه"
عادل نوری داوا لهیهكگرتووهكانی بهشدار لهكۆنگره دهكات كه زۆربهی زۆری دهموچاوهكانی سهركردایهتیو مهكتهبی سیاسی یهكگرتو بگۆڕن.
ناوبراو بۆچونیوایه كه "كۆمهڵێك كهس ههن لهسهركردایهتی یهكگرتو هیلاكن، كۆڵنهدهرن، موجاهیدن، سوپاسیان دهكهین، دهستیان خۆشبێت، بهڵام هیلاك بونو چهندین ساڵه لهپێشهوهی ڕیزهكهدا دانیشتون، ئهوهی پێیبووه كردویهتی سوپاسی دهكهین".
ئهندامهكهی دهستهی دامهزرێنهری یهكگرتو دهڵێت، "لهئێستادا چهندین گهنجو كادری خاوهن بڕوانامی بهرز پێگهیشتون، ئهكادیمی چاكمان ههیه، پێویسته بێنه پێشهوه، واباشتره لهسهدا 90ی مامۆستایانی بهڕێزی سهركردایهتی خۆیان كاندید نهكهنهوه بۆ سهركردایهتیو مهكتهبی سیاسی، چونكه هیچیان پێنهماوهو ماندوبون، وه ئهگهر خۆشیان كاندید كردهوه پێویسته ئهندامانی كۆنگره چیتر عهزیهتییان نهدهن بیاننێرنهوه بۆ ماڵهوه."
"پێویستمان بهكۆنگرهیهكی نهوعییه"
ئهندامهكهی پێشوی سهركردایهتی یهكگرتو دهڵێت، "لهئێستادا ئێمه پێویستمان بهبهستنی كۆنگره نییه، بهقهد ئهوهندهی پێویستمان بهكۆنگرهیهكی نهوعی ههیه، چونكه كۆنگره زیاتر لهو كاتانهدا دهبهسترێت كه حیزب یان وڵات لهقهیرانێكدا بێت، بهڵام ئێمه وهك یهكگرتو لهقهیرانێكی ئهوتۆدا نین كه كۆنگرهی ببێته فریاد ڕهسمان، بهڵام ئێمه پابهندین بهو وادهیهوه كه بۆ كۆنگره دیاریكراوه ئهویش چوار ساڵ جارێكه، ئهوهش نیشانهی تهندروستبونی حیزبهكهیه".
عادل نوری: كاندیدهكانی ئهمیندار نهههولێریو نهبادینین
سهبارهت بهدابهشبونی یهكگرتوی ئیسلامی بهسهر دو باڵی دهڤهری سۆرانو بادینان، عادل نوری ڕایگهیاند، ئهو چوار كاندیدهی ههیه بۆ ئهمیندار خهڵكی دهڤهرێكن، (سیانیان خهڵكی ههڵهبجهنو یهكێكیان خهڵكی سلێمانییه) نهههولێرییهكی تێدایه نهبادینی تێدایه.
بهوتهی ئهو، "ئهگهر یهكگرتو باڵی سۆرانیو بادینی تێدا بوایه یان دهڤهری ئهملاو دهڤهری ئهولا، دهبو كاندیدهكانی وهك ئێستا نهبوایه، ئهمه نیشانهی تهندروستیی یهكگرتووه، چونكه خهڵك چاوهڕوانی شتی وانهبو پێشبینیان دهكرد یهكێ لهملاو یهكێ لهولا كاندیدبن بۆ پۆستی ئهمینداری گشتی".
ئهو چوار كاندیدهی ههیه بۆ ئهمیندارگشتی یهكگرتو خهڵكی دهڤهرێكن، (سیانیان خهڵكی ههڵهبجهنو یهكێكیان خهڵكی سلێمانییه) نهههولێرییهكی تێدایه نهبادینی تێدایه
"دروشمی ئازادی یهكگرتو لهژێر پرسیاردایه"
عادل نوری كه ئهندامی پهرلهمانی عێراقه ئاماژه بۆ ئهوه دهكات كه یهكێك لهكاره سهرهكییهكانی كۆنگره بریتییه لهپێداچونهوه بهپهیڕهو پرۆگرامو ناوو دروشمو كۆی بابهتهكانی دیكهی حیزب، لهوچوارچێوهیهدا "دهبێت ئهندامانی كۆنگره بپرسن مهبهست لهدروشمو چهمكی ئازادی چییه كه ههڵمانگرتووه، ئایا ئازادی كوشتنو بڕینه نهخێر، ئایا ئازادی بهههدهردانو داگیركردنی ماڵی گشتییه نهخێر، ئایا ئازادی سێكسسیه نهخێر، ئهی ئازادی چیت پێڕهوایه".
ئهو زیاتر دهڵێت، "لهوهو پێش وتمان ئازادی بیروڕامان پێ ڕهوایه، بهڵام یهكگرتو تۆ ئازادی بیروڕات لهسهركردهیهكی خۆت قبوڵ نهكردو پێت ڕهوا نهبینی كه ئهندامی پهرلهمان بێتو ڕایهكی جیاوازی ههبێت، پێشتریش بڕیارێكی سهركردایهتیو پێڕانهگهیاندبێت كه وتبێتت ئهوه مهكهو كردبێتی، هیچ هێڵێكی سوری نهبهزاندووه، بانگت نهكردووه بۆ بهردهم لیژنهیهكی لێكۆڵینهوه تا لێی بپرسن ئهم ههڵوێستهو بۆ نواندووه، ئهویش وهڵامی خۆی بداتهوه، دور بهدور بڕیارێكی مهكتهبی سیاسی وهك موشهك بۆ ڕهوانه دهكهی بۆ بهغدا، ئهمه كهی ئازادییه، لهبهرئهوه دوای بڕیارهكهی مهكتهبی سیاسی بۆ عادل نوری چهمكی ئازادی لهژێر پرسیاردایه".
دانیشتنهكهی 19ی ئابی پهرلهمانی كوردستان
سهبارهت بهدابهشبونی بڕیاری سیای لهناو یهكگرتودا بهخوێندنهوهی دانیشتنهكهی 19ی ئابی پهرلهمانی كوردستان، ناوبراو وتی، ئهوهی 19ی ئاب ڕویدا زیاتر پهیوهندی بهبڕیاری سیاسییهوه ههبو نهك دو باڵیی، سهركردایهتی یهكگرتو لهبهردهم ئهوهدا بهرپرس بو ئایا سهركردایهتی یهكگرتو هیچ بڕیارێكی سیاسی نهبو بۆ پهرلهمانتارهكان كه بڵێ بچنه ژورهوه یان مهچنه ژورهوه، مادهم بڕیارێكی سهركردایهتی نهبو پهرلهمانتاران دهستكراوه بون كه چۆن بهشداریی بكهن، ئهوهبو بهوشێوهیه بو كه نیوهیان بهشداربونو نیوهیان بهشدار نهبون.
بهوتهی ئهو، دوای بڕیارهكهش سهركردایهتی كۆنهبوهوه تا پهسهندی ههڵوێستی لایهكیان بكات، كهواته پێش ڕوداوهكهو دوای ڕوداوهكه بڕیاری سهركردایهتی نهبو، كهنهبو ئهندامانی فراكسۆن دهستكراوهو ئازاد دهبن، "بهڵام پێموایه بڕیاری سیاسی سهركردایهتی نهبو، كه لهڕاستیدا ئهو مهسهله پێویستی بهبڕیارێكی سیاسی بو".
عادل نوری بهپێویستی دهزانێت كه دوای كۆنگره بڕیاری سهركردایهتی لهسهر ئهم مهسهلانه ههبێت بۆئهوهی كێشه دروسنهبێتو ههركهس بۆخۆی نهبێت.
یهكگرتو تۆ ئازادی بیروڕات لهسهركردهیهكی خۆت قبوڵ نهكردو پێت ڕهوا نهبینی كه ئهندامی پهرلهمان بێتو ڕایهكی جیاوازی ههبێت، ئهمه كهی ئازادییه، لهبهرئهوه دوای بڕیارهكهی مهكتهبی سیاسی بۆ عادل نوری چهمكی ئازادی لهژێر پرسیاردایه
گهڕانهوه بۆ ههڵوێسته جیاوازهكهی لهبهغدا
ئهو پهرلهمانتاره قسهی دیكه لهسهر ههڵوێستهكهی دهكات كه لهپهرلهمانی عێراق گرتییهبهر، ئهو دهڵێت، "ههڵوێستهكهی من هیچ پهیوهندییهكی بهماڵی كوردهوه نهبو، ئیجتهادێكم كردووهو تێیدا سهركهوتو بوم، بهڵام یهكگرتو دور لهدروشمی (ئازادی) كه ههیبو منی دور خستهوه لهفراكسۆنهكهی، لهبهرئهوهی گوایه سهرپێچیم كردووه، سهركردایهتی ههر لیژنهیهكیان پێكنههێنا بۆ بهدواچونو ڕونبونهوهی ڕاستییهكان".
عادل نوری جهختلهوه دهكاتهوه كه ئهوهی ئهو لهبهغدا كردویهتی ئیجتهادێك بووهو هیچ پهیوهندییهكی بهههرێمی كوردستانهوه نهبو، "وههیچ هاودهنگیو هاوسهنگییهكی كوردی پێوهنهبهسترابوهوه، ئێمه وهك كورد هیچ بڕیارێكی سیاسی پێشوهختمان نهبو، بهڵام لهڕۆژی سێیهمی مهسهلهكهدا یهكگرتو هاته سهرخهتو وتیان بكشێرهوه بۆ ماڵی كوردی باشه، لهكاتێكدا هیچ پهیوهندییهكی بهنێو ماڵی كوردییهوه نهبو".
ڕاشیگهیاند، "ئهوهتا وهك دهبینین دوای تێپهڕبونی 50 ڕۆژ بهسهر ئهو ڕوداوانهی بهغدا، تائێستا كورد نازانێت بگهڕێتهوه بۆ بهغدا یان نهگهڕێتهوه، دهركهوت پێشبینیو ههڵوێستهكهی من تهواوبو".